28/01/2022 | Administración LocalMunicipal
Arteixo
Secretaría Xeral
Convocatoria para a provisión do posto de director-xerente da Sociedade Servizos Urbanos Municipais de Arteixo S. A.

José Carlos Calvelo Martínez, Presidente do Consello de Administración de SERVIZOS URBANOS MUNICIPAIS DE ARTEIXO S. A, expoño SERVIZOS URBANOS MUNICIPAIS DE ARTEIXO S. A. é unha sociedade anónima de capital exclusivamente municipal que ten coma obxecto social a xestión dos servizos vinculados ao ciclo integral da auga, en particular, incluirá a posibilidade de planificar, proxectar, executar e explotar as actuacións e instalacións que resulten necesarias para estes efectos, así como a realización das funcións relacionadas cos servizos hidráulicos que resulten precisas e que requira a normal prestación do servizo. Así mesmo, formará parte do obxecto social a produción de enerxía, así como a análise, deseño, promoción, difusión, desenvolvemento e implementación de boas prácticas, estratexias e tecnoloxías vinculadas ao funcionamento, sustentabilidade e mobilidad urbana. Esta entidade ten a vontade de proceder á contratación dunha persoa titular da Dirección Xerencia, para o que regula e aborda o presente proceso selectivo baixo os principios de mérito e capacidade e a criterios de idoneidade, e levará a cabo mediante procedemento que garantan a publicidade, igualdade e concorrencia. Estando vacante actualmente o posto, e coa finalidade de efectuar a súa provisión, ACORDO: CONVOCAR o procedemento selectivo de o cargo de Director-Xerente da sociedad, que se efectúa de conformidade coas seguintes: As presentes bases teñen por obxecto rexer a convocatoria para prover o posto de Director-Xerente da Sociedade de capital exclusivamente municipal Servizos Urbanos Municipais de Arteixo S. A., de conformidade co disposto na Disposición Adicional Primeira do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público; na Disposición Adicional Duodécima da Lei 7/1985, de 2 de abril, reguladora das bases de réxime local e Real Decreto 1382/1985, de 1 de agosto, polo que se regula a relación laboral de carácter especial do persoal de alta dirección. Servizos Urbanos Municipais de Arteixo S. A., con NIF A16965832 Director-Xerente De conformidade co disposto no artigo 28 dos estatutos sociais, o Director-Xerente terá ao seu cargo a dirección e administración activa da empresa. O Director-Xerente asistirá, con voz pero sen voto, ás reunións do Consello de Administración e ás sesións das Xuntas Xerais Ordinarias ou Extraordinarias. O Director-Xerente asumirá as facultades que lle encomende a Presidencia e, no seu caso, o Consello de Administración. O Director-Xerente estará suxeito a avaliación conforme os criterios de eficacia e, responsabilidade pola súa xestión e control de resultados en relación cos obxectivos que lle foran fixados. A relación laboral será a propia de Personal de alta dirección. Non se prevé pacto de non concurrencia nin de permanencia. A duración do contrato será de cinco anos, prorrogables tácitamente por períodos da mesma duración. Serán requisitos indispensables para concorrer á convocatoria e poder desempeñar o posto, no caso de ser nomeado ter a condición de licenciado ou graduado en calquera das seguintes ramas de coñecemento: “enxeñería e arquitectura”, “ciencias”, “ciencias sociais e xurídicas”, ser maior de idade e ter capacidade para contratar, de conformidade co disposto na lexislación de función pública e no estatuto dos traballadores. A solicitude dirixirase ao Presidente do Consello de Administración de Servizos Urbanos Municipais de Arteixo S. A., e presentarase no Rexistro Xeral do Concello de Arteixo ou nas oficinas previstas no artigo 16.4 da Lei 39/2015, do 1 de outubro, do procedemento administrativo común das administracións públicas, dentro do prazo dos quince días hábiles seguintes ao da publicación da convocatoria no Boletín Oficial da Provincia de A Coruña e deberá vir acompañada da documentación acreditativa do cumprimento dos requisitos sinalados na base 5. Xunto coa solicitude, os aspirantes achegarán o seu currículo, no cal constarán os títulos académicos, os anos de servizo, os postos de traballo desempeñados, os estudos e cursos realizados e outros méritos que consideren oportuno poñer de manifesto, coa correspondente documentación acreditativa. A presentación da solicitude para participar na provisión do posto a que se refire as presentes bases comportará a plena aceptación destas. Concluído o prazo de presentación de solicitudes, o presidente procederá, no prazo dun mes, de ser o caso, e tras verificar o cumprimento dos requisitos exixidos nestas bases, a ditar a proposta de resolución correspondente, que deberá estar motivada con referencia ao cumprimento dos requisitos, os concretos criterios de interese xeral elixidos como prioritarios para decidir o nomeamento e as condicións profesionais tidas en conta para apreciar a maior idoneidade do aspirante proposto; e que se elevará ao Consello de Administración para que acorde o seu nomeamento. Para a valoración da idoneidade considerarase especialmente a experiencia na investigación, planificación, xestión e dirección de servizos públicos locais e sectoriais, e a relación da formación e a experiencia co eido prestacional que constitúe o obxecto social da sociedade. Unha vez acordado o nomeamento polo Consello de Administración, o contrato formalizarse no prazo máximo de un mes, iniciándose nese momento a relación laboral”. Os aspirantes poderán acadar maior información na Secretaría Xeral do Concello de Arteixo. E para que así conste, asina o presente; O Presidente do Consello de Administración. Arteixo, a 24 de Xaneiro do 2022 SOLICITUDE DE ADMISIÓN E DECLARACIÓN PARA PARTICIPAR NO PROCESO DE VALORACIÓN DO POSTO DE DIRECTOR/A XERENTE DE SERVIZOS URBANOS MUNICIPAIS DE ARTEIXO S. A. Don/Dona…………………………….………………………………………….……………….……., maior de idade, con Documento Nacional de Identidade…………………….………………., con domicilio en …………………….…………… teléfono…………….…………….…….……. e correo electrónico ………………………………………. Que reúne todos os requisitos para poder participar no proceso de valoración do posto indicado na mencionada organización. Que acompaña o seu historial profesional e formación acadada, indicando os méritos correspondentes. Que son certos os datos que presenta e adxunta para este proceso de valoración. Que non está incurso en prohibición de contratar conforme á lexislación laboral, administrativa, civil ou mercantil vixentes, ou ser sancionado ou ser actualmente suxeito de expediente incoado para os efectos anteriores. Que ten completa dispoñibilidade para viaxar en caso de requirilo o posto. Que coñece que as comunicacións sobre este proceso efectuaranse, a través de correo electrónico, para o que se atopa dado de alta na mesma. Por todo iso, SOLICITA Ser admitido/a o proceso de valoración a que se refire a presente solicitude. En, a de de 2022 A persoa solicitante (sinatura) SR, Presidente de SERVIZOS URBANOS MUNICIPAIS DE ARTEIXO S. A